Michael Valgren havde gode ben på 8. etape af Tour De France. Med 34 kilometer tilbage af etapen kørte Valgren alene afsted for at lukke et hul mellem et udbrud og resten af Tour-feltet. Her fik han indhentet udbruddet og sad med. Før mål stak franskmanden Lilian Calmejane dog af og kørte i mål som vinder af etapen. Det er første gang i dette års Tour De France, at Michael Valgren viser sig frem i udbrud. Hidtil har han mest ligget og støttet holdets to kaptajner Fabio Aru og danske Jakob Fuglsang. 25-årige Michael Valgren bor til hverdag i Monaco, men er oprindeligt fra Østerild i Thy. Han cykler for Astana Pro Team, der har base i Kasakhstan. Du kan følge med i TV2s livedækning af etapen HER .

Opsummering:
Michael Valgren leverede sit hidtil bedste resultat i dette års Tour De France, da han blev nummer 7 på 8. etape.